Kuvan alalaidassa teksti "Ammattijärjestön toimitsijakurssit Ensossa 29.1.-4.2.1934". Kuva otettu Enson työväentalolla. Kuvan eturivissä ensimmäinen vasemmalta Veikko Winter, kolmantena vasemmalta Aino Winter (lisätietona kortin toiselle puolelle on kirjoitettu, että kyseinen henkilö on Sulo Winterin vaimo), hänen vierellään Suomen Sosialidemokraattisen Puolueen kansanedustajana toimineen Juho Kuittisen tytär Aune Kuittinen. Tämän vierellä kurssin luennoitsija, jonka henkilöllisyydestä ei ole tietoa. Valokuvan toiselle puolelle on kirjoitettu, että eturivissä vasemmalta päin lukien seitsemäs henkilö on nimeltään Airaksinen. Äärimmäisenä vasemmalla seisova henkilö on Juho Pyrhönen. Takarivissä seisomassa toisena oikealta päin lukien Uuno Parviainen (1934)